

**Почивка в Лисабон и Мадрид в хотел 4\* със закуски и вечери**

**Дата: 09.10.2018**

**Цена: 880 евро/1721 лева**

**Самолетна програма 8 дни / 7 нощувки**

**Цената включва:**

- 7 нощувки в хотели 4\*: 2 в хотел в Мадрид и 5 в хотел в Лисабон;

- 7 закуски и вечери в ресторантите на съответните хотели;

- Самолетни билети София – Мадрид – София с включени летищни такси и чекиран багаж до 20 кг;

- Туристическа програма в Мадрид, Толедо, Лисабон;

- Транспорт с комфортен автобус;

- Екскурзоводско обслужване на български език.

**Цената не включва:**

**-** Доплащане за единична стая – 180 евро/ 352 лева;

- Медицинска застраховка към ЗАД „Армеец“ с покритие 5000 евро за 8 дена за лица на възраст до 70г. – 8 лв; за лица на възраст от 70г. до 85г. – 19 лв;

- Екскурзия до Кабо да Рока, Кашкаиш и Ещурил при минимум 25 души – 30 евро;

- Екскурзия до Синтра при минимум 25 души – 15 евро;

- Екскурзия до Алкобаса, Назаре и Фатима при минимум 25 души – 35 евро;

- Входни такси за посещаваните туристически обекти;

- По желание – застраховка „Отмяна на пътуване“.

**Туристическа програма:**

**Ден 1: София – Мадрид**

Полет София – Мадрид. Туристическа програма в Мадрид - ще разгледате световно известната галерия Прадо, съхранила шедьоврите на Ел Греко, Гоя и Веласкес. Ще се завъртите на нулевия километър на Мадрид, за да се върнете отново в този пленителен град; ще се снимате с всепризнатия символ на испанската столица – Мечето. Посещение на двореца Виляероса. В него се намира една от най-богатите частни колекции в света, конкурираща тази на Кралица Елизабет II. Колекцията на галерията Тисен Борнемиса съдържа 1600 картини,от които над 50 са световни шедьоври,той доставя невероятна наслада на сетивата и дарява незабравими спомени. На Пласа Майор ще се докоснете до тайните на испанската кухня: гаспачо - студена доматена супа; тортила, Октопод ала Гайега, паеля и сангрия. Свободно време в сърцето на града. Настаняване в хотел 4\* в Мадрид. Нощувка.

**Ден 2: Мадрид – Толедо – Лисабон**

Закуска. Отпътуване за Толедо - хармония от християнски, мавърски и еврейски традиции. Сервантес дава ключа към символиката на този изключителен град - “Скалист кошер, слава за Испания и блясък за нейните градове” са думите му. Толедо е влючен в списъка на ЮНЕСКО за световното културно и историческо наследство. Туристическа програма в Толедо: готическата катедрала от 13 век и църквата "Санто Томе" с шедьовъра на Ел Греко „Погребението на граф Оргас“. След обяд отпътуване за Лисабон. Настаняване в хотел 4\* в курорт в района на Лисабон. Вечеря. Нощувка.

**Ден 3: Лисабон**

Туристическа програма в Лисабон. Разглеждане на забележителностите - Кулата Белен-символ на Лисабон, Манастира Жерунимуш, паметника на покорителите на моретата и първооткривателите на Новия свят, легендарната сладкарница от 1837 година „Пащел де Белем“, най-високият и най-голям мост в Европа”Понте 25-ти абрил”над река Тежу, Булеварда на Свободата - лисабонското „Шанз Елизе”, Триумфалната арка, най-оживената улица Аугуста, Площад Россио-сърцето на града, паметника на Маркиз Де Помбал, най-живописния квартал Алфама, Катедралата , Площада на търговците.

Лисабон разказва история, в която си заслужава да се вслушаме. Град, съхранил в себе си белезите на не една цивилизация, модерна европейска столица, носител на стара, възхитителна култура – това е Лисабон.

Опитайте кулинарните изкушения на Португалия! Нейните жители умеят да правят 450 блюда от риба: Кайделрада – плодове на морето: сепия, калмари, стриди, скариди, раци; Куерия пейкси – дарове на морето; Бакляну – филе от треска. Народът пие вино Верди – зелено вино, наричано “лудия цигулар” и Агуаарденте – гроздова ракия.

Връщане в хотела. Нощувка.

**Ден 4: Лисабон – Кабо да Рока, Кашкаиш и Ещурил (по желание) - Лисабон**

Закуска. Свобовно време или по желание екскурзия до Кабо да Рока, Кашкаиш и Ещурил (30 евро). Отпътуване за Кабо да Рока - най – западната континентална точка на Европа. Тук свършва земята и започва морето.Тук трепти духът на вярата и приключението, който поведе португалските каравели към нови светове за света”,пише най-великият поет на Португалия Луиш ди Камоинш. След това продължаваме към Кашкаиш – парченце португалска магия,на брега на Атлантическия океан, древно рибарско селце, превърнало се през 19 в. в предградие предпочитано от аристократите, и до днес там могат да се видят едни от най-скъпите и красиви резиденции в Португалия, разглеждане на яхтеното пристанище. Фото-пауза пред най-голямото казино в Европа и неговата превъзходна градина в Ещорил, романтично градче на Португалската Ривиера. Връщане в хотела. Нощувка.

**Ден 5: Лисабон – Синтра (по желание) – Лисабон**

Закуска. Свободно време или по желание екскурзия до Синтра (15 евро). Отпътуване за Синтра /ЮНЕСКО/ - с една незабравима културна, романтична и не на последно място – духовна, разходка из града. От красотата и магнетизма на Синтра са били привлечени множество пътешественици, поети и представители на изкуството. Вълшебникът на приказките Ханс Кристиан Андерсен описва града като „най-красивото място в Португалия“, а английският поет Лорд Байрон – като „Възхитителна райска градина " и "най-богатият, най-уединеният, най-екстравагантният и най-потъналият в зеленина райски кът“. В Синтра има възможност за посещение на Паласио Насионал Синтра – двореца е бил официална резиденция на кралското семейство до началото на 20в; величествения замък Пена, построен през 19 в. на една от най-високите точки на планината Синтра в интересна комбинация от различни стилове: Египетски, Готически, Ренесансов, Мануелино и Ориенталски; Кинта де Регалейра (ЮНЕСКО) – загадъчен романтичен замък с отлично поддържан парк с езера, пещери, извори, фонтани. Една от най-големите атракции е обърнатата кула, която е вкопана на дълбочина 27м под земята, а по спираловидно стълбище се слиза до най-ниското. Мистичната кула се свързва с алхимични и масонски ритуали. Преди връщането ни в Лисабон хапнете кейжада де Синтра-местен сладък специалитет със сирене и канела. Връщане в хотела. Вечеря. Нощувка.

**Ден 6: Лисабон –** **Алкобаса, Назаре и Фатима (по желание) – Лисабон**

Закуска. Отпътуване за манастира „Света Богородица от Алкобаса“,чиято красота трябва да се види, защото думите просто не стигат, за да се опише. Ще видим и двете гробници от XIV-ти век на двамата трагично влюбени Инес и престолонаследника Педру I и ще чуем интересната им любовна история.

Посещение на Назаре - най-известното рибарско селище в Португалия, а местните рибари и до днес използват дървени лодки, украсени по начин, по който са изглеждали и лодките на предците им. Свободно време за обяд в Назаре. Денят продължава с посещение на един от най-впечатляващите и оригинални със своята готическа архитектура манастири - Санта Мария да Виктория,една църковна прелест. Този удивителен паметник на църковното и архитектурното изкуство, краси със своето присъствие град Баталя – място, тясно свързано с вековната история на страната.

Посещение на Фатима - вълшебно място в Португалия с най-голямата португалска катедрала, посветена на Света Богородица. Всяка година, откакто три деца стават свидетели на явление, което католическата църква определи като чудо, в нея идват на поклонение поне 5 милиона християни. Връщане в хотела. Вечеря. Нощувка.

**Ден 7: Лисабон – Мадрид**

Закуска. Отпътуване за Мадрид. Следобяд туристическа програма в Мадрид: Кралският дворец; площад “Ориенте” и площад „Испания” с монумента на Мигел де Сервантес и статуята на Дон Кихот и Санчо Панса; булевард „Гран Вия” - най-известният в града; красивата сграда на Кметството,портата Алкала на италианския скулптор Сабатини. Свободно време. Нощувка.

**Ден 8: Мадрид – София**

Закуска. Трансфер до летището за полет Мадрид – София.

Полетно разписание:

|  |  |  |  |  |
| --- | --- | --- | --- | --- |
| **Авиокомпания** | **Направление** | **Излита** | **Каца** | **Летище**  |
| **BULGARIA AIR** | **София-Мадрид** | **09:10 - София** | **11:45- Мадрид** | **Мадрид** |
| **Мадрид-София** | **12:30- Мадрид** | **16:45-София** | **София** |

 *\* Полетното разписание подлежи на препотвърждение.*